लाना डेल रे

एलिजाबेथ वुलरिज ग्रान्ट (जन्म: २१ जुन १९८५), व्यावसायिक रूपमा लेना डेल रेको रूपमा परिचित) एक अमेरिकी गायिका तथा गीतकार हुन्। 
पप संस्कृति र सन् १९५०-१९७० को दशकको अमेरिकानाको सन्दर्भका साथमा उनका सङ्गीतहरू आकर्षणीय शैली र रूमानी प्रेम भावनाको उदासीन अन्वेषणको लागि प्रख्यात छन्। उनलाई एमटिभी भिडियो म्युजिक पुरस्कार, तीनवटा एमटिभी युरोप म्युजिक पुरस्कार, दुईवटा ब्रिट पुरस्कार, दुईवटा बिलबोर्ड वुमन इन म्युजिक पुरस्कार र एक स्याटेलाइट पुरस्कार सहित विभिन्न पुरस्कारहरूले सम्मान गरिएको थियो। भेराइटी पत्रिकाले उनलाई २१औँ शताब्दीको सबैभन्दा प्रभावशाली गायिक तथा गीतकारहरू मध्ये एकको रूपमा हिटमेकर पुरस्कारले सम्मानित गरेको थियो। सन् २०२३ मा रोलिङ स्टोन पत्रिकाले डेल रेलाई सबैभन्दा प्रभावशाली २०० गायकहरूको सूचीमा राखेको थियो भने यसका साथै उनीहरूको भगिनी प्रकाशन रोलिङ स्टोन युकेले उनलाई २१औँ शताब्दीको सबैभन्दा महान अमेरिकी गीतकारको रूपमा पनि नामाकरण गरेको थियो।

न्युयोर्क राज्यमा हुर्किएकी डेल रेले सन् २००५ मा सङ्गीत कर्मजीवनको निर्माणका लागि न्युयोर्क सहर जाने निर्णय गरेकी थिइन्। डेल रेको सफलतालाई थप उचाइमा पुर्‍याउन सन् २०११ मा उनको एकल सङ्गीत 'भिडियो गेम्स'ले महत्त्वपूर्ण भूमिका निर्वाह गरेको थियो जसकारण उनलाई यसले पोलिडोर र इन्टरस्कोपसँग रेकर्डिङको सम्झौतासम्म पुर्‍याउन सफल बनाएको थियो। आफ्नो दोस्रो साङ्गीतिक सङ्गालो 'बोर्न टु डाइ' (सन् २०१२) का साथमा उनले आलोचनात्मक र वाणिज्यिक सफलता हासिल गरेकी थिइन् भने यसमा हिपहप सङ्गीत समाहित पनि थियो। यस साङ्गीतिक सङ्गालोको सर्वाधिक चर्चित गीत 'समरटाइम स्याडनेस' बन्न सफल भएको थियो। यो एल्बमले विश्वभरका धेरै राष्ट्रिय चार्टहरूमा शीर्ष स्थान प्राप्त गर्नुका साथै सन् २०२३ मा यो अमेरिकी बिलबोर्ड २०० मा ५०० भन्दा बढी हप्ता बिताउने महिला कलाकारको दोस्रो एल्बम बन्न सफल भएको थियो।

सन्दर्भ सामग्रीहरू

बाह्य कडीहरू




श्रेणी:अमेरिकी गायिका-गीतकारहरू
श्रेणी:अमेरिकी पप गायिकाहरू
श्रेणी:सन् १९८५ मा जन्म
श्रेणी:जीवित मानिसहरू
श्रेणी:अमेरिकी रक गायिकाहरू